text:  Je obdivuhodné, že renomovaný americký židovský filmový režisér Woody Allen, pravidelne, rok, čo rok, nakrúca ďalší nový snímok, keď prestížni herci sa doslova bijú o svoj holý život, aby si v ňom mohli zahrať. Prosím, berte trochu tie predchádzajúce slová, ktoré som sem napísal, s miernou nadsádzkou. Tento film o filme, ale funguje na pol plynu, po čase sa zamotáva sám do seba, pričom z úvodu to trieska veľkým gejzírom nadšenosti smerom k fanúšikom klasického hollywoodu, ktorí si prídu na svoje pri spomínaní slávnych umelcov, ktorých mám možnosť vidieť i na plátne, námatkovo spomeniem, moju extra obľúbenú Stanwyck, inak, vlastne, čím viac človek miluje staré americké filmy, tým má väčší prehľad, a tak sa nemá šancu stratiť v mnohých súčtoch vymenovaných hereckých superhviezd ! Príbeh je situovaný do CLASSIC slnečnej Kalifornie, kam prichádza synovec za strýkom, vplyvným agentom a producentom v Hollywoode. Zamiluje sa do jeho šarmantnej asistentky, ktorá prechováva lásku k obidvom mužom, po čase city k mladšiemu ochabnú, ku staršiemu prekvitnú, sklamaný sa vracia späť do New Yorku, kde bude viesť bratov podnik, áno, a neposlušný braček je mafián, ktorého usmažia na elektrickom kresle. V betónovej džungli si nájde novú frajerku s rovnakým menom, aké mala predchádzajúca. Spoznáva významnú miestnu smotánku, ktorá navštevuje, už na neho napísaný podnik. Tam jedného dňa zavíta, zakotví sexy kráska, do ktorej sa zabuchne. Vezmú sa. Majú bábo. Onedlho sa tu čírou náhodou objaví jeho Ex... Začína krátkodobý románik... Staré - dobré časy. K filmu : samé narážky na Židov, z čoho som bol už dosť unavený, riedky strih, nudné, až takmer nulové dianie, celkom dobrý scenár, výborné kostýmy a výprava, či Storarová kamera, ale aj extrémne dve SEXICE LIVELY a STEWART + zaujímavé vedľajšie postavy, dávajú na zreteľ niečo pekne priemerné, čo nezapadá do môjho celkového pocitu šťastia z pozerania novej allenovky, ktorej skrátka, niečo chýba, čo by ma viac interesovalo...
item_title: Café society
item_directors: Woody Allen
item_screenwriters: Woody Allen
item_cast: Jesse Eisenberg Steve Carell Kristen Stewart Blake Lively Sheryl Lee Paul Schackman Richard Portnow Jeannie Berlin Ken Stott Woody Allen Sari Lennick Stephen Kunken Laurel Griggs Corey Stoll Saul Stein Anna Camp Don Stark Gregg Binkley Parker Posey Paul Schneider Shae D'lyn Lev Gorn Steve Rosen Kaili Vernoff Douglas McGrath Brendan Burke Tony Sirico Tom Kemp Joe Mancini Vinny Raniolo Kelly Rohrbach Mark Shane Lynne Alana Delaney Craig Walker Stephen DeRosa Joseph Lyle Taylor Tess Frazer Armen Garo Edward James Hyland David Pittu Anthony DiMaria Sebastian Tillinger Magi Avila Karina Bezell Jodi Carlisle